સર્વાવતારી શ્રી સ્વામિનારાયણ ભગવાનના સિદ્ધાંતો અને આજ્ઞાઓને સમગ્ર જીવન દરમિયાન અક્ષરશઃ પાલન કરનારા, સંપ્રદાયના મહાન, વિરલ વિભૂતિ સંત પ. પૂ. સદ્ગુરુ ધ્યાનીસ્વામીની દિવ્ય પાવનકારી સ્મૃતિમાં વડતાલમાં પાંચ દિવસીય શ્રીમદ્ સત્સંગી જીવનની દિવ્ય પારાયણનું આયોજન થયું હતું, જેમાં દેશ-વિદેશમાં ફેલાયેલા ધ્યાનીસ્વામીના શિષ્યો, ઘનશ્યામ મહારાજ સેવક મંડળના 17પ કેન્દ્રોમાંથી મોટી સંખ્યામાં શિષ્યો હાજર રહ્યા હતા. કાર્યક્રમની શુભ શરૂઆતથી માંડીને સમાપન સુધી સતત પાંચ દિવસ સુધી વડતાલધામમાં જાણે કે દિવ્ય અક્ષરધામમાં જ આ સંગ ઊજવાઈ રહ્યો હોય તેવી અનોખી આનંદદાયક અનુભૂરત સર્વે ભાવિકજનો, સંતો, અગ્રણીઓને થઈ હતી. મુખ્યમંત્રી વિજય રૂપાણી ઉત્સવના અંતિમ દિવસે આવ્યા હતા. રૂપાણીએ તેમના ઉદ્બોધનમાં જણાવ્યું હતું કે ભગવાન સ્વામિનારાયણની કૃપાથી ગુજરાતમાં સતત છઠ્ઠી વાર ભાજપને પ્રજાએ સત્તાનાં સુકાન સોંપ્યાં છે. મુખ્યમંત્રીએ વડતાલધામને રાજ્ય સરકાર તરફથી પવિત્ર યાત્રાધામનો દરજ્જો આપવાની જાહેરાત કરી હતી.